**Ўзбекистон Республикаси Савдо-саноат палатаси**

**Раисининг биринчи ўринбосари Ислом Казимович Жасимовнинг “Ўзбекистон бизнес ҳамжамиятида ҳалоллик” мавзусидаги бизнес-форумдаги**

**МАЪРУЗАСИ**

**Ассалому алайкум, ҳурматли тадбир иштирокчилари,**

Ҳаммамизга маълумки, тадбиркорликнинг жадал ривожланишига тўсиқ бўлаётган асосий сабаблардан биттаси - бу коррупциядир.

Шу боис, мамлакатимизда коррупцияга қарши қатъиятлик билан курашиш, шу жумладан, бизнесда бундай иллатни батамом йўқ қилиш борасида тизимли равишда ишлар амалга оширилиб келинмоқда.

Ўзбекистон Республикаси Савдо-саноат палатаси томонидан ўз ваколатлари доирасида тадбиркорларимизни коррупцияга нисбатан муросасиз муносабатда бўлиш, ҳалол фаолият юритиш руҳида тарбиялаш борасида Коррупцияга қарши курашиш агентлиги, Бош прокуратура, Бизнес-омбудсман ва бошқа ваколатли идоралар билан ҳамкорликда тизимли равишда профилактик ва тарғибот ишлари амалга ошириб келинмоқда.

Коррупцияга қарши курашишда Палатанинг айрим асосий вазифаларига тўхталиб ўтмоқчиман.

**Биринчидан,** энг муҳим вазифамиз тадбиркорларимизнинг коррупциясиз фаолият юритиши, бу иллатга қарши тоқатсизлик ва муросасиз муносбатда бўлиши рўхида тарбиялаш.

Бу борада ЁХҲТ билан ҳамкорликда 40 000 нусҳада “Бизнис экика кодекси” ишлаб чиқилиб, тадбиркорлик субъектларига тарқатилди.

Палата томонидан Коррупцияга қарши курашиш агентлиги, Бизнес-омбудсман ҳамда БМТнинг гиёҳвандлик ва жиноятчилик бўйича бошқармаси Марказий Осиёдаги ваколатхонаси (UNODC) билан ҳамкорликда Ўзбекистон тадбиркорлик этикаси кодекси янги таҳрирда ишлаб чиқилди ва 10 минг нусҳада чоп этилиб, тадбиркорларга етказилди.

* Коррупцияга қарши курашиш агентлиги, Бизнес-омбудсман ва Савдо-саноат палатаси томонидан “Ўзбекистон бизнесининг коррупцияга қарши курашиш Хартияси”си қабул қилинди ва коррупцияга қарши курашишда янги саҳифа очди десак, адашмаймиз.

Ушбу янги саҳифани эса тадбиркорларимиз ёзади десак тўғри бўлар эди. Хартияга қўшилган тадбиркор ўз-ўзидан **“Мен ҳалол фаолият юритаман” -** деган вазифани ўз зиммасига олади.

Содда қилиб айтадиган бўлсак, **Хартия** – бу тадбиркорни коррупциясиз фаолият юритишга чорлайдиган ҳужжатдир. Яъни, Хартияга қўшилаётган тадбиркор коррупцияга нисбатан ўзининг муросасиз муносабати ва тоқатсизлигини билдиради.

Шу билан бирга, Хартия қоидалари бизнес юритишда антикоррупцион маданиятни шакллантириш, тадбиркорларнинг ҳуқуқий онгини ва қонунга итоаткорлигини оширишга хизмат қилади.

Шу нуқтаи назардан, Хартиянинг аҳамияти ва унинг ҳаётга сўзсиз татбиқ этилиши ўта муҳимдир.

Коррупсияга қарши курашиш Хартияси бўйича **“Махсус коммисия”** тузилди ва ҳар ойда комиссия йиғилиши ўтказилиб келинмоқда.

Жорий йилда Коррупцияга қарши курашиш Хартиясига қабул қилиш бўйича комиссиянинг **5 та** йиғилиши ўтказилиб, 300га яқин тадбиркорлик субъекти Хартия аъзолигига қабул қилинди.

Хартия нормаларининг амалиётга жорий этилиши хусусий секторда коррупциянинг олдини олиш, мамлакатнинг инвестициявий жозибадорлигини ошириш, “ҳалол” тадбиркорларни рағбатлантириш тизимини жорий этиш имконини беради.

Бизнинг камчилигимиз, Хартия ролини ошириш бўйича етарли тарғибот ишларини олиб бора олмадик.

Яъни қўшимча қилмоқчиман, барча тадбиркорларни Хартияга қўшилиш ва коррупцияга қарши курашишда фаол иштирок этишга чақириб қоламан.

* Палата раиси Коррупцияга қарши курашиш Миллий кенгаш аъзоси ҳисобланиб, Миллий кенгашнинг Қорақалпоғистон Республикаси ҳудудий кенгаши фаолиятига масъул этиб тайинланган.

**Иккинчидан** – Палатага қонун билан тадбиркорлик соҳаси қонунлари ижроси устидан жамоат назоратини олиб бориш ваколати берилган.

Таъкидламоқчиманки, бу ваколат биринчи навбатда бизнес соҳасида коррупцияга имкон яратаётган шарт-шароитларни бартараф этишга қаратилган.

**Жумладан:**

* Назорат қилувчи органлар мансабдор шахсларини тадбиркорлик субъектлари фаолиятини текшириш ҳуқуқини бериш юзасидан аттестациядан ўтказишда Палата вакиллари қатнашиши мажбурий қилиб белгиланган.

Жорий йилнинг ўзида тадбиркорлик субъектлари фаолиятида текширув ўтказишга махсус гувохнома олиш учун **20** та назорат қилувчи органнинг **817** нафар мансабдор шахси аттестациядан ўтказилди. Шундан **665** нафар мансабдор шахсга махсус гувоҳнома берилган, **152** нафар мансабдор шаҳсга махсус гувоҳнома бериш рад этилган.

* Жамаот назорати тартибида Бош прокуратура билан ҳамкорликда Марказий банк, Солиқ қўмитаси ва Энергия назорати инспекциясида текширув ўтказилди.

Текширув натижалари бўйича тадбиркорлик соҳасида қонунчилик талаблари бузилиши ва назорат қилувчи органлар томонидан тадбиркорлар фаолиятида ўтказиладиган текширув тартиби билан боғлик қонунбузилиш холатлари аниқланиб Бош прокуратурага ахборот юборилди.

* Палата норматив ҳуқуқий ҳужжатлар лойиҳаларини тадбиркорликка таъсирини баҳоловчи ваколатли орган ҳисобланади. Шу мақсадда Палата қошида тадбиркорлик фаолиятига таъсирини ҳамда коррупциоген ҳолатларни аниқлаш мақсадида эксперт кенгашлари тузилган ва экспертлар томонидан жамоатчилик экспертизаси ўтказилиб келинмоқда.

2017-2022 йилларда **4500 тадан** ортиқ норматив-ҳуқуқий ҳужжат лойиҳалари бўйича жамоатчилик экспертизаси ўтказилди.

Жорий йилнинг ўзида **807 та** норматив-ҳуқуқий ҳужжат лойиҳалари бўйича жамоатчилик экспертизаси ўтказилди. Шундан **492** та лойиҳа бўйича тадбиркорлик фаолияти ривожига тўсқинлик қилувчи ёки чекловчи норматив-хуқуқий ҳужжатларга ўзгартиш ва қўшимчалар киритиш, шунингдек, уларни қабул қилиш мақсадга мувофиқ эмаслиги тўғрисида тавсиялар баён этилган ҳулосалар берилди.

**Учунчидан,** Палатакоррупияга қарши курашишборасида тадбиркорлар ўртасида сўровлар ўтказиш орқали коррупциянинг бизнесга нисбатан таъсирини таҳлил қилиб боради.

2021-2022 йилларда жойларда тадбиркорлик субъектлари фаолиятида коррупцион муносабатларга киришиш аҳволини ўрганиш мақсадида, 10 мингдан ортиқ тадбиркорлар иштирокида онлайн сўровнома ўтказилди, натижалари умумлаштирилиб, Коррупцияга қарши курашиш агентлиги ва Бош прокуратурага юборилди.

Шу ўринда, битта мисол келтираман.

Тадбиркорлар энг кўп қуйидаги масалар бўйича коррупция муносабатларига киришишга мажбур бўлганликларини билдиришди:

* ер майдонини олишда 199 нафари (31%);
* кредит маблағларини олишда 139 нафари (22%);
* тадбиркор фаолиятида текширув ўтказилишида 112 нафари (12%);
* лицензия олишда 60 нафари (9%);
* давлат имтиёзлари ёки давлат грантларини олишда 40 нафари (6%);
* кўчмас мулкни ижарага олиш ёки кўчмас мулкни сотиб олишда 30 нафари (5%);
* электр ёки иссиқлик тизимларига уланишда 24 нафари (4%);

Бу борадаги ишларимизни давом эттирамиз ҳамда бизнес ҳамжамиятида халоллик ва шаффофликни таъминлаш борасида , илғор халқаро тажрибага таянган ҳолда коррупцияга қарши курашишни янада такомиллаштириш юзасидан тегишли тавсиялар ишлаб чиқамиз.

Шу билан бирга, бизнесда коррупцияга қарши курашишда жамоат назоратини кучайтрамиз.

Коррупцияга қарши курашиш фаолиятини янада такомиллаштириш мақсадида, қуйидаги таклифлар билдраман:

**1.** Тадбиркорлик субъектлари фаолиятида вужудга келаётган коррупцион ҳолатларни ўрганиш бўйича сўровнома ўтказиб бориш, натижаларини умумлаштириш ва таҳлил қилиб бориш.

**2.** Барча ҳудудларда тадбиркорлар ўртасида ҳуқуқбузарликлар ва коррупция профилактикаси мавзусида очиқ семинарлар ва учрашувлар ташкил этиш ва уларнинг доирасида коррупцияга қарши курашиш Хартиясининг мазмун-моҳияти ҳамда аҳамияти хусусида тушунтиришлар бериб бориш.

**3.** Халқаро стандартларга мувофиқ коррупцияга қарши курашиш бўйича намунавий ҳужжатларни ишлаб чиқиш.

**4**.Савдо-саноат палатасига келиб тушадиган тадбиркорларнинг мурожаатларида кўтарилган масалаларни атрофлича ўрганиш ва ҳуқуқларининг ишончли ҳимоясини таъминлаш борасида ваколатли давлат органлари билан ҳамкорлик қилиш.

**5**. Мазкур фаолият самарадорлигини ошириш мақсадида, Ўзбекистон Республикаси Коррупцияга қарши курашиш агентлиги ва Савдо-саноат палатаси масъул ҳодимларининг хорижда малакасини ошириш.

**Эътиборингиз учун раҳмат!!!**